Lingva pejzaĝo

[alternative=Bonvenon en Herzberg, la Esperanto-urbo en Germanio.|eta|Bonvena enirsigno en Herzberg. Supre bonvenigo en la [Germana lingvo|germana kaj aldonita malsupre ke ĝi estas Esperanto-urbo kun la esperanta vorto "Bonvenon".|400x400ra]]
[alternative=Korsiko : kontesto pri la uzata lingvo sur stratŝildoj.|eta|[Korsiko : kontesto pri la uzata lingvo sur stratŝildoj.|eta|Lingva batalado sur vojsigno]]
eta|Multlingva tomboŝtono en la kimra, angla kaj franca.
**Lingva pejzaĝo** (angla fakvorto '''''''''''') estas la "okulfrapa videblo de lingvoj sur publikaj kaj komercaj ŝildoj en specifa teritorio aŭ  regiono" (Landry kaj Bourhis 1997:23), sed povas esti ankaŭ en formo de retejo kiel virtuala lingva pejzaĝo. Alivorte la lingva pejzaĝo de teritorio estas formita pere de la literoj, vortoj kaj unuopaj tekstlinioj uzataj sur ŝildoj, publikaj vojoj, afiŝoj kaj aliaj surskriboj en la publika spaco. Literoj subtile formas urbon, ĉar ĉiu urbo havas sian tipografian trajton en formo de butiko-surskriboj, varomarkaj signoj aŭ reklamoj.

Esploro de la lingva pejzaĝo inkludas ok ĉefajn tipojn de ŝildoj, nome; stratŝildoj, varbadoŝildoj, ŝildoj kun avertoj kaj malpermesoj, nomoŝildoj de konstruaĵoj, informaj ŝildoj (kiel direktoj kaj horoj de malfermo), ŝildoj pri datrevenoj, ŝildoj sur objektoj (inkl. poŝtkestoj, fajro-estingiloj) kaj la grafitaĵoj. (Spolsky kaj Cooper, 1991).

La utiligataj lingvoj transdonas socilingvistikan signifon kaj estas markiloj de teritoriaj identecoj. Ĝi estas koncepto uzata en socilingvistiko, ĉar akademiuloj studas kiel lingvoj estas videble uzataj en plurlingvaj socioj. 

## Ekzemploj 
Kelkaj publikaj *vojmontriloj* en Jerusalemo estas en la hebrea, la angla, kaj araba (Spolsky kaj Cooper 1991, Ben-Rafael, Shohamy, Amis, kaj Trumper-Hecht 2006).

*Foto de tombo dekstre*: Kelkaj fruaj laboroj pri specifa formo de la lingva pejzaĝo estis faritaj en tombejoj kun tomboj de personoj el enmigrintaj komunumoj, iuj lingvoj estis enskribitaj sur la tombo "longe post kiam la lingvo ĉesis esti parolata" en la komunumoj.  

Alia ekzemplo estas *dulingvaj ŝildoj* *sur arboj* (angla kaj jaakua lingvoj) en la arbaro Mukogodo (Kenjo) en la kadro de projekto por revivigi la indiĝenan lingvon, la jaakuan. 

## Evoluo de la fako 
Kompare al aliaj esplorfakoj, la fako lingva pejzaĝo estas relative nova : "la lingvopejzaĝa paradigmo evoluis rapide kaj dum ĝi havas nombron de kernaj nomoj asociitaj al ĝi, ĝi nuntempe havas neniun klaran ortodoksecon aŭ teorian kernon" (Sebba 2010:73). La termino «*Linguistic Landscape*" (Lingva Pejzaĝo) estis unue menciita kun tiu nomo fine de 1997 en la artikolo "Linguistic Landscape and Ethnolinguistic Vitality. An Empirical Study" (Lingva Pejzaĝo kaj etnolingva vitaleco. Empiria studo) de Rodrigue Landry kaj Richard Y. Bourhis. Ankaŭ estas havebla ampleksa, traserĉebla Lingvopejzaĝa Bibliografio. Speciala numero de Manusya (22, 2016) (4) komencas kun la historio kaj resumo de la kampo.

La lingvoj uzitaj sur publikaj ŝildoj indikas kiuj lingvoj estas loke gravaj, aŭ pruvas kiujn lingvojn fariĝas loke gravaj (Kasanga 2012). En multaj plurlingvaj landoj, plurlingvaj ŝildoj estas konsiderataj evidentaj, precipe ĉar komercistoj provas allogi kiel eble plej multajn klientojn aŭ ili konscias ke ili servu plurlingvan komunumon. En aliaj lokoj ĝi estas afero de leĝo kiel en Kebekio, kie ŝildoj ne povas esti nur en la angla sed devas inkluzivi ankaŭ la francan (Bill 101, *Charte de la langue française*). En kelkaj kazoj, la ŝildoj mem estas plurlingvaj, kaj reflektas atenditan multlingvan publikon. En aliaj kazoj, estas unulingvaj ŝildoj en diversaj lingvoj, skribitaj en aferkoncernaj lingvoj trovitaj ene de multlingva komunumo. Peter Backhaus eĉ atentigas ke kelkaj ŝildoj ne havas kiel celon esti komprenataj sed prefere celas allogi legantojn pere de pli prestiĝa lingvo.

Lingvopejzaĝo same povas esti aplikata al la studado de konkurencantaj skriboj por unuopa lingvo. Ekzemple, post la disrompo de Sovet-Unio, kelkaj ŝildoj en Mongolio ne nur estis en la cirila skribo sed ankaŭ en la tradicia mongola skribo (Grivelet 2001). Simile, en kelkaj ĉerokaj parolantaj komunumoj, stratoŝildoj kaj aliaj publikaj ŝildoj estas skribitaj kun la ĉeroka skribo (Bender 2008). Ankaŭ aŭto- numerplatoj en la greka Kipro estis en malsamaj epokoj presitaj kun greka aŭ romia literoj.

La studo de la lingvopejzaĝo povas ankaŭ klare montri la ĉeeston kaj rolojn de ŝildoj en malsamaj lingvoj tra historio  Aldone al grandaj publikaj ŝildoj, iuj akademianoj pristudantaj lingvopejzaĝojn nun aldonas ankaŭ aliajn publikajn objektojn kun multlingvaj tekstoj, kiel ekzemple monbiletoj el Barato kiuj estas en pli ol dekduo da lingvoj.

### Komerco 
Socilingvistika esploro . pri la uzo de fremdaj nomoj en butikŝildoj (en Brazilo Ĉinio, Irako, Irano, Japanio, Jordanio, Italio, Slovenio, Sud-Koreio, Svedio kaj Svislando) malkaŝas la ĉieĉeeston de la angla, sendepende de la lingvoj kun kiuj ĝi kunvivas kaj kiujn oni uzas instrumente kiel komunan komunikilon. Ĝi montris ankaŭ ke tiu alilingva uzo estas profunde plifortigita pro prestiĝo, pozitivaj socio-ekonomiaj sintenoj kiuj alte taksas valoron al fremdaj nomoj por komercaj interesoj, sed ankaŭ ke la lingvoelekto estas influata de la tipo de provizitaj varoj/servoj kaj de la eduka kaj ekonomia niveloj de klientoj.

En la kazo de la angla, montriĝis ke
* supozo, akcepto ke la uzo de anglalingvaj nomoj kreskigos la vendon de produktoj kaj servoj.
* la uzo de anglalingvaj nomoj povus influi la popularecon kaj akceptemon de la angla lingvo en la publika vivo
* allogeco, modeco kaj prestiĝo aspektis esti pli gravaj ol la fakto mem ke la angla estas uzata kiel internacia lingvo
* homoj kredas ke alilingvaj nomoj (ĉefe la angla), reflektas altan soci-ekonomian klason de klientoj
* la uzo de la angla lingvo en sama varbanonco estas ligita al la ideo ke tio kontribuas al la konstruo de moderna identeco por la homoj

### Turismo 
Jūratė Ruzaitė de la universitato Vytautas Magnus esploris la lingvopejzaĝon en la turisma kampo.  
Dosiero:Seattle trash lese rac basura 200511.jpg|La rubujo en Seatle (Usono) povas teksti en kvar lingvoj: angla, ĉina, vjetnama kaj hispana.
Dosiero:Sxildoj en Hercbergo.jpg|Ŝildoj en Herzberg am Harz

## Esperanto en la publika spaco 
Kutime la nuraj lokoj kie troviĝas lingvopejzaĝo en Esperanto estas portempaj teritorioj kiuj formiĝas okaze de Esperanto-kongresoj kaj aliaj specoj de kunvenoj.

### Belgio, Trilanda punkto 
[alternative=Neŭtrala Moresnet, enireja ŝildo|neniu|eta|400x400ra|[Neŭtrala Moresnet, enireja ŝildo - Drielandenpunt.eu]]

### Danio, Kopenhago 
Kelkaj esperantistoj en Kopenhago, Danio organizis en 2017 unikan prilingvan kaj perbiciklan ĉiceronadon rilate al sep memorejoj kaj tomboŝtonoj de gravuloj en la kampo de lingvistiko kaj Esperanto-kulturo, inter aliaj tiu de Margrethe Noll, Marie Schrøder, Vilhelm Thomsen, Ivo Lapenna .

### Francio, Burret 
alternative=Esperanto promenvojo en FR-09100 Burret, Francio|eta|Promenvojo "Esperanto" en Burret, Francio estas trilingva : franca, okcitana kaj Esperanto.
Burret estas parto de serio de francaj urbetoj kiuj ricevis la Verdan Esperanto-stelon (france : *Etoile verte espérantiste*), premio kiu estas donata al la urbestroj kiuj en ilia komunumo, faris kalkulon de la nombro de Esperanto-parolantoj. En la vilaĝo Burret estas trilingva (fr, eo, ok) turisma ŝildo pri Esperanto-pado (france : ''Chemin de l'espéranto,* okcitane *: Lo camin de l'Esperanto)''*.* La iniciatintoj faris referencon al ĝi kiel vojo de inicado, laŭ propra interpretado kiel vojo de homeco, Kredo, Espero. La espero vidas kion ankoraŭ ne estas kaj amas kion ankoraŭ ne estas*.*

### Germanio, Herzberg am Harz 
Same atentinda estas Herzberg am Harz (pr. Hércberg am Harc) La 11-an de julio 2006 la municipa konsilio de Herzberg unuanime decidis aldoni al la urbnomo la oficialan epiteton “la Esperanto-urbo”. En tiu urbo nombro da ŝildoj estas dulingvaj : en la germana kaj Esperanto kaj estas ankaŭ kelkaj esperantlingvaj promenvojoj kun esperantlingvaj informtabuloj. entute jam pli ol 200 publikaj esperantlingvaj montriloj en formo de objektoj, tabuloj, murpentraĵoj, tomboj, ŝildoj, En 2018 jam 15 oficialaj vojmontriloj al la Esperanto-Centro estis fiksitaj de la stacidomo tra la urbocentro.

La nova urba rondvojo «Akvo-8», projekto de la klubo 'Zukunftswerkstatt' enhavas 18 informtabulojn kun resumoj en Esperanto pri la historio de la urbo, la arbo-instrupado (inaŭgurita la 7an de majo 2011) ĉirkaŭ la lago Jues montras la nomon de pli ol 50 diversaj arboj en la germana, scienca latina kaj en Esperanto. Ekzistas ankaŭ dulingvaj ŝildoj (germana-esperanto) ankaŭ ĉe la tn. Pom-aleo kaj ankaŭ ĉe la Ĉeriz-aleo, situantaj en la Juesholzstraße . En 2020 aperis kelkaj novaj dulingvaj vojmontriloj al “Rulsketejo”, “Juĝejo” kaj “Welf-kastelo”. 
[eta|533x533ra|[Nazareto, Baziliko de la Anunciacio, Ikono Esperanto.jpg]]

### *Bonvenigaj ŝildoj :*
Kvar oficialaj Esperantlingvaj bonvenigŝildoj el kverkoligno estis fiksitaj al la germanlingvaj ŝildoj kaj estas bone videblaj de ĉiuj kiuj venas per aŭto al Herzberg am Harz - la Esperanto-urbo. La starigon de bonvenigŝildoj iniciatis la realigis Interkultura Centro Herzberg kun permeso kaj parta financa subteno de la urbo. Ili troviĝas ĉe la urborando

# el la veturdirekto Herzberg-Pöhlde resp. Duderstadt,
# el direkto Göttingen (ĉe la forte frekventata federacia strato 27),
# el direkto Osterode am Harz resp. Seesen (federacia strato 243) kaj
# el la veturdirekto Herzberg-Sieber resp. Sankt Andreasberg.

### Israelo, Nazareto 
Ĉirkaŭ la baziliko de la Anunciacio de Nazareto estas korto kun dekoj da ikonoj de la Virgulino Maria, kontribuantaj de landoj de la tuta mondo. Ankaŭ la esperantistoj donacis tabulon kun mozaiko kaj la skribaĵo:"Nia Sinjorino de la Espero - Patrino de la Esperantistoj". Tamen la "land"nomo sub la tabulo diras "Esperantos" anstataŭ "Esperanto".

### Kroatio, Zagrebo 
Dum la unua novtipa internacia festivalo pri Esperanto-kulturo (Inter-Fest) inter la 8-a kaj la 12-a aŭgusto 2017 en Kroatio, partoprenantoj povas spuri la vojojn de la Esperanta poeto Nikolao Hohlov, kiu en Zagrebo verkis sian poemaron “*La Tajdo*”, vizitante ankaŭ plurajn ZEO-jn en la urbo,
### Pollando, Bjalistoko 
Tamen kelkloke Esperanto ja ekakiras konstantan lokon en la publika spaco. Tio estas evidenta en la pola urbo Bjalistoko#Esperanto Bjalistoko, kie L.L. Zamenhof naskiĝis en 1859, kie ekzistas *Itinero de Esperanto kaj de pluraj kulturoj* en tri lingvoj - la pola, la angla kaj Esperanto, kiu ekde junio 2009 gvidas turistojn laŭ la plej gravaj lokoj ligitaj kun multkultureco de la urbo kaj Esperanto.

### Interesaĵoj 
Dum la lingva festivalo DRONGO en Amsterdamo (2018) Esperanto kvazaŭ fariĝis parto de multlingva pejzaĝo ĉar iu vestiĝis en blanka kitelo kun ŝildo dirante : "Doktoro Esperanto, je via servo por viaj lingvaj malsanoj..."
Dosiero:Biblioteko Herzberg.JPG|Urba biblioteko Herzberg (dulingva : germana-esperanta).
Dosiero:Turisma oficejo Herzberg.JPG|Turisma oficejo en Herzberg : dulingva surskribo (germana-esperanta).
Dosiero:Akvofalo sxildo.JPG|Herzberg - turisma informo pri Lonau afkvofalo en du lingvoj (germana kaj esperanto).
Dosiero:Dulingva klarigo.jpg|Dulingvaj klarigoj en la kastelo (Schloss Herzberg am Harz).
Dosiero:Joachim Gießner monumento.JPG|Bonvenon en Herzberg, la Esperanto-urbo
Dosiero:Domo de la renkontigxo Herzberg.JPG|Herzberg am Harz - Domo de la renkontiĝo

## Ekzemploj 

File:Trisulam railway station nameboard.JPG|Tirusulam (Suda Barato), tabulo en la fervojostacio estas en tri lingvoj (tamila, angla kaj hindia). Preskaŭ ĉiuj fervojostacioj en Barato havas ŝildojn en tri aŭ pli da lingvoj (angla, hindia kaj la loka lingvo).
File:Bilingual sign at Dallas Cathedral.JPG|Dallas (Teksaso, Usono), hispana-angla ŝildo ĉe la Katedralo Santuario de Guadalupe. La kongregacio havas ambaŭ anglajn kaj hispanajn parolantojn.
File:QuebecStoreSign.jpg|Kebeko (Kanado), dulingva ŝildo en supermerkato kun franca teksto kiu rimarkeble superregas.
File:Belarusian_Latin_Alphabet_in_Minsk.jpg|Minsk (Belorusio), unulingva stratŝildo en la latina alfabeto.
File:Cherokee Central Schools.jpg|Ĉeroka centra lernejo : ŝildo en la angla kaj ĉeroka lingvoj kun la ĉeroka lingvo eminente videbla.
File:Hospital floor directory.JPG|Usona malsanuleja adresaro en la hispana kaj la angla.
File:Louisiana state welcome sign.jpg|Louisiana, ŝildo en la angla sed ankaŭ en la franca por atentigi pri historia ligo kaj ne tiom por esti komprenata.
File:Berlin United Methodist Church.JPG|Georgia (Usono), preĝeja ŝildo en la hispana kiu celas nur hispanparolantojn.
File:Bilingual label for disinfectant English-Spanish.jpg| Dulingva etikedo en malsanulejo kun averto en la hispana, aldonita por vizitantaj kaj laboristoj ĉefe hispanparolantaj.
File:Beregszasz city limit sign rovas script.JPG|Beregszasz (Hungario), dulingva ŝildo en tri alfabetoj, proksime al la hungara-ukrainia landlimo.
File:Fishing warning sign Israel.JPG|Israel, fiŝkaptisa ŝildo skribita en du lokaj lingvoj plus internacia lingvo.
File:בית קרסנטי - בת גלים (1).JPG|Haifa (Israelo), gasteja ŝildo kun hebreaj vortoj sed en roma alfabeto por ne-judoj.
File:Spanish for rent sign in Desoto Texas.JPG|Hispanlingva varboŝildo por luprenebla movebla hejmo en Desoto, plejparte hispanida kvartalo en Teksaso, Usono. La pli larĝa komunumo estas plejparte ne-hispanlingva.
File:MetroBankDynastyPlazasign.JPG|Komercaj ŝildoj en kvartalo de Houston (Teksaso, Usono) kun granda azia loĝantaro.
File:Spanish blood drive sign with some English.JPG|Teksaso (Usono), plejparte hispana ŝildo en preĝejo por bonvenigi hispanparolantajn laboristojn, proksime al sama ŝildo en angla versio.
|Dallas (Teksaso, Usono), hispanlingva reklampanelo, sed la varbado sur la produkto estas en la angla.
File:Chinese restaurant sign monolingual.jpg|Unulingva ĉina ŝildo de restoracio en Usono, volante peri nur ĉinan aŭreolon.
File:Iqualuit's Miss May, Miss June and Miss July.jpg|Nunavut,Kanado, trilingva ŝildo uzante du alfabetojn, la anglan kaj la aborigenan inuitan.
File:Pappenheim Jüdischer Friedhof 012.JPG|Pappenheim (Germanio), hebrea tomboŝtono.
File:Templer Cemetery Jerusalem.JPG|Germana tomboŝtono en Jerusalemo.
File:DurbanSign1989.jpg|Trilingva ŝildo en Durban (Sud-Afriko) dum la epoko de la apartheid.
File:Gujarati sign on shop in America.png|La gujarata kaj la angla sur ŝildo de usona butiko.
File:Manila Oriental Market aisles 35-36 sign.JPG|Daly (Kalifornio, Usono), Manila orienta merkato, nutraĵvendejo kiu vendas al multaj klientoj de azia deveno.
File:Library sign English-Spanish.JPG|Teksaso (Usono), biblioteka ŝildo en la angla kun la hispana malsupre. La urbo havas multajn hispanparolantojn, do la publika biblioteko aldonis hispanajn librojn kaj hispanajn ŝildojn.
File:Statue Mariano Datahan.JPG|Bohol, Filipinoj, statuo de Mariano Datahan, frua defendanto de la eskaja lingvo kun ĝia unika skribo.
File:Seattle - S Rainier Ave - Cao Dai Temple - CIMG4144.JPG|Seatle (Usono), vjetnama templo kun ŝildo en tri lingvoj.
File:A Gurkha soldier's tombstone at Kranji War Cemetery, Singapore.jpg|Tomboŝtono en la gurkha kaj angla por gurkha (nepala) soldato kiu servis en la brita armeo.
File:MiKmaqStopSign.jpg|Haltiga ŝildo en Elsipogtog First Nation (Unua Nacio) en la mi'kmaq-a lingvo, Kanado, dum la stratoŝildoj estas en la angla.
File:BuffaloBurmeseCommunityCenterSign.JPG|Ŝildo sur konstruaĵo por birmaaj rifuĝintoj en Usono.
File:Signs in both Japanese and Portuguese in Toyota City, Japan.jpg||Ŝildoj en ambaŭ japana kaj portugala lingvoj en la domara komplekso Homi en la Homigaoka distrikto de la Toyota urbo, Japanio.
File:Bilingual street sign in Fredericksburg Texas.png|Fredericksburg (Teksaso, Usono) urbo fondita de germanoj, uzas parte la germanan sur ŝildo por atentigi pri germana aspekto en la loka turismo.
File:Learn Danish in Germany, 2012, ubt.JPG|Flensburg, Germanio, rubando "Lernu la danan en Germanio" en la germana kaj dana, ĉar la dana estas oficiale rekonita regiona lingvo tie.
File:Tok Pisin Road Work Warning Sign.jpg|Papuo Nov-Gvineo, haltiga ŝildo en la angla kun pli detala averto en la lingvo tokpisina.
File:Avenida Sidónio Pais.JPG|Macau(Ĉinio), ŝildo kun strata nomo en ambaŭ ĉina kaj portugala lingvoj.
File:NewOrleans200212 2110.jpg|New Orleans(Usono), la latina sur altaro kaj muro de katedralo : komprenita de malmultaj kredantoj, sed perceptita kiel pli sankta de kelkaj.
File:Leshon ha ra.JPG|Ŝildo en Jerusalemo malpermesanta 'loshon haran' (ivrita: לשון הרע) paroladon.
File:Multilingual sign for eye clinic in Yellowknife, NT.jpg|Yellowknife (Usono), multlingva ŝildo por okulkliniko en ĉiuj 11 oficialaj lingvoj de la nordokcidentaj teritorioj.
File:Arlington TX multilingual supermarket signs.png|Arlington (Teksaso, Usono), plurlingvaj ŝildoj ĉe supermerkato. Tie loĝas multaj enmigrintoj kiuj parolas la ĉinan, vjetnaman aŭ hispanan.
File:Minneapolis instructions for recycling in English, Hmong, Spanish, and Somali.jpg| Minneapolis (Usono), reciklado-parko kun ŝildoj en la angla, hmonga, hispana kaj somalia lingvoj.
File:Coptic and Arabic inscriptions in an Old Cairo church.jpg|Kopta kaj araba surskriboj en malnova preĝejo de Kairo de 1899.
File:Old Jerusalem Maronite Convent street 25 Foyer Mar Maroun sign.jpg|Monaĥinejo de la Maronita eklezio en Malnova Jerusalemo: franca, araba kaj hebrea lingvoj.
File:Bilingual manhole cover -English & Spanish.jpg|San Antonio (Usono), putkovrilo en la angla, escepte de "Ne Basura!" en la hispana. "Farita en Barato" en la angla.
File:Wendish museum sign.png|Wendish, muzea ŝildo en Teksaso, bonvenigante vizitantojn en ambaŭ la ŭendiŝa kaj angla lingvoj.
File:Food waste sign on a Swedish trash can.jpg|Sveda forĵetaĵujo havas surskribojn en kvin lingvoj, reflektante la kreskantan loĝantaron de rifuĝintoj el la Meza Oriento
File:Guadeloupe creole 2010-03-30.JPG|Kvankam la franca estas oficiala lingvo sur la insulo Martinique, la ŝildo estas en la kreola.

## Literaturo 
(esperanta) Labrie, Gabriel (2023). "Lingva pejzaĝo en lingve diversecaj urboj: marĝena esplorkampo de socilingvistiko bilde klarigita per ekzemplaj kazoj." En Striganova, Anna, k. al. (red.), *Internacia Kongresa Universitato, 76-a sesio, 108-a Universala Kongreso de Esperanto, Torino, Italio, 29 de julio — 5 de aŭgusto 2023*. Torino: Impeto. 34-60.

(angla) Gorter, Durk (ed.) (2006) International Journal of Multilingualism 3 (1). A special issue on linguistic landscape.

(angla)  Gorter, Durk (2006). "Introduction: The Study of the Linguistic Landscape as a New Approach to Multilingualism". International Journal of Multilingualism. 3 (1): 1–6. doi:.

(angla) *  Aronin, Larissa; Laorie, Muiris Ó (2013). "The material culture of multilingualism: moving beyond the linguistic landscape". International Journal of Multilingualism. 10 (3): 225–235. *

(angla) *Shohamy, Elana; Durk Gorter (2009). Linguistic landscape: Expanding the scenery. New York and London: Routledge.*

(angla) Lai, Mee Ling (2013). "The linguistic landscape of Hong Kong after the change of sovereignty". International Journal of Multilingualism. 10 (3): 225–235. doi:.

(angla) Ben Said, Selim. 2010. *Urban Street Signs in the Linguistic Landscape of Tunisia: Tensions in Policy, Representation, and Attitudes.* Doctoral dissertation, Pennsylvania State University

(angla)  Cenoz, Jasone; Durk Gorter (2006). "Linguistic Landscape and Minority Languages". International Journal of Multilingualism. 3 (1): 67–80. doi:

(angla) Muth, Sebastian (2014). "Linguistic landscapes on the other side of the border: Signs, language, and the construction of cultural identity in Transnistria.". International Journal of the Sociology of language. 227: 25–46. doi:.

(angla) Gorter, Durk (ed.) (2006) *Linguistic Landscape: A New Approach to Multilingualism*. Clevedon–Buffalo–Toronto: Multilingual Matters Ltd

(angla) *Macalister, John (2012). "Language policies, language planning and linguistic landscapes in Timor-Leste". Language Problems and Language Planning. **36** (1): 25–45. doi:10.1075/lplp.36.1.02mac.*

(angla) Ann-Katrien Botterman: *Linguistic Landscapes in the City of Ghent. An Empirical Study.* Abgerufen am 18. September 2016.

(germana) Ruth Pappenhagen, Angelika Redder, Claudio Scarvaglieri:  In: Angelika Reedder, Julia Pauli, Roland Kießling (Hrsg.): . Band 37, 2013, ISBN 978-3-8309-2965-9, S. 127–160.

(hispana) Pons Rodríguez, Lola. 2012. El paisaje lingüístico de Sevilla. Lenguas y variedades en el escenario urbano hispalense (la lingva pejzaĝo de Sevilla kaj ĝiaj urbaj lingvoj kaj variantoj), Sevilla: Diputación Provincial de Sevilla, Colección Archivo Hispalense. (Elŝutu)

## Eksteraj ligiloj 
* Lingva Pejzaĝo : Bibliografio
* Lingva Pejzaĝo : Internacia Revuo
* Esperanto en la Varsovia pejzaĝo (vlogo)
* Esperantlingva muraĵo, strato, buso en Varsovio (Prelego de F. Gobbo sur jutuba video )

## Vidu ankaŭ 
* Lingvogeografio
* Trafiksignoj
* Literaturaj parkoj
* Lingvopolitiko
* Multlingveco
* Lingva diskriminacio
* ZEO (objektoj rilate al Zamenhof kaj Esperanto)

## Referencoj 
Kategorio:Sociolingvistiko
Kategorio:Plurlingveco
Kategorio:Lingvogeografio